
 DR.30.4.2008 

 

84 

Kita akan kemukakan idea-idea baru untuk penyelesaian dalam pengurusan 
ekonomi.  Kita juga akan mencadang keperluan reformasi agar negara muncul sebagai 
sebuah negara yang benar-benar demokratik.  Mengambil yang baik dari pengalaman lama 
serta dengan suntikan idea-idea baru, kita akan membina asas baru falsafah dan konsep 
negara, dengan mengambil kira agenda ekonomi Malaysia. Akan memulakan reformasi 
bagi memastikan keadilan dan kesaksamaan terlaksana untuk semua lapisan rakyat 
Malaysia.  

Tuan Yang di-Pertua, ekonomi moden negara diasaskan dari pembangunan 
industri getah dan timah.  Kemudian pada dekad 70-an dan 80-an, kita berjaya menyusun 
semula asas ekonomi dengan menjadi pusat pengeluaran semi konduktor dan barangan 
elektronik pengguna yang sehingga hari ini menyumbang kepada lebih 30% daripada 
Keluaran Dalam Negara Kasar atau KDNK.  Kita berterima kasih kepada perancang awal 
ekonomi negara yang membuat penilaian betul dan tepat pada ketika itu. 

Penemuan minyak dan gas di pesisiran pantai negara pada dekad yang sama, 
telah menjana sumber kekayaan dan asas baru ekonomi dengan pembangunan industri 
berasaskan petrol dan petrokimia berpusat di Sarawak, Sabah, Pantai Timur Semenanjung, 
Johor dan Melaka.  Pada dekad yang sama juga, negara memberi penekanan dan tumpuan 
yang besar pada kajian dan penyelidikan dalam industri minyak kelapa sawit dan berjaya 
menghasilkan industri minyak sawit terbesar dunia pada suatu ketika dahulu.  Ini juga telah 
disentuh oleh Ke Bawah Duli Yang Maha Mulia Seri Paduka Baginda Yang di-Pertuan 
Agong.   

Dalam Titah Ucapan semalam, pada perkiraan Seri Paduka Baginda Yang di-
Pertuan Agong, negara sepatutnya sudah menjana kekayaan yang berupaya menanggung 
seluruh rakyat dengan selesa.  Ia sepatutnya berupaya menyediakan infrastruktur, 
prasarana, kemudahan dan perkhidmatan awam bertaraf dunia pertama kepada rakyatnya 
pada kadar tol, caj dan cukai yang munasabah dan berpatutan.  Negara sepatutnya 
berupaya menyediakan kemudahan asas kesihatan dan pendidikan secara percuma.  
Dalam perumahan, negara sepatutnya menyediakan kemudahan yang berupaya dimiliki 
penduduk dalam usaha menggalakkan pemilikan rumah oleh rakyat. 

Secara teori, ekonomi kita sepatutnya berdaya menyediakan pendapatan yang 
baik kepada semua golongan berasaskan sumbangan produktif mereka dalam ekonomi.  
Dengan hasil bumi yang kaya, barangan komoditi yang pelbagai dan daya usaha gigih di 
kalangan penduduk, ekonomi kita sepatutnya cukup dan amat berjaya dan menduduki 
tangga ekonomi terbilang dunia. 

Namun demikian, rakyat kini kian terhimpit dengan peningkatan kos saraan hidup 
yang begitu ketara dengan inflasi yang tidak dapat dikawal termasuk keperluan asas isi 
rumah.  Ini juga telah diperkatakan oleh Yang Amat Berhormat Perdana Menteri pagi tadi, 
apabila beliau membahas dan memberi jawapan tentang soalan saya tentang tender 
terbuka. 

Keluarga sederhana tertekan untuk memenuhi keperluan dan saraan hidup harian, 
kerana terpaksa membayar penggunaan kemudahan infrastruktur, pendidikan dan 
kesihatan.  Ramai tidak dapat memenuhi tuntutan bayaran bulanan... 

Tuan Loke Siew Fook [Rasah]:  [Bangun] 

Tuan Yang di-Pertua:  Yang Berhormat, Yang Berhormat Rasah minta laluan. 

Tuan Loke Siew Fook [Rasah]:  Terima kasih Tuan Yang di-Pertua, Yang 
Berhormat minta laluan. 

Datin Seri Dr. Wan Azizah Wan Ismail [Permatang Pauh]:  Silakan. 

Tuan Loke Siew Fook [Rasah]:  Terima kasih Yang Berhormat Permatang Pauh.  
Saya tertarik dengan apa yang dikatakan oleh Yang Berhormat Permatang Pauh tadi, 
berkenaan soalan yang ditujukan kepada Yang Amat Berhormat Perdana Menteri pada pagi 
ini, mengenai dasar tender terbuka.  Jawapan yang telah diberikan oleh Yang Amat 
Berhormat Perdana Menteri mengatakan bahawa 68% projek-projek awam diberikan secara 



84. Kita akan kemukakan idea-idea baru untuk penyelesaian dalam pengurusan ekonomi. Kita juga akan mencadang keperluan reformasi agar negara muncul sebagai sebuah negara yang benar-benar demokratik. Mengambil yang baik dari pengalaman lama serta dengan suntikan idea-idea baru, kita akan membina asas baru falsafah dan konsep negara, dengan mengambil kira agenda ekonomi Malaysia. Akan memulakan reformasi bagi memastikan keadilan dan kesaksamaan terlaksana untuk semua lapisan rakyat Malaysia. Tuan Yang di-Pertua, ekonomi moden negara diasaskan dari pembangunan industri getah dan timah. Kemudian pada dekad 70-an dan 80-an, kita berjaya menyusun semula asas ekonomi dengan menjadi pusat pengeluaran semi konduktor dan barangan elektronik pengguna yang sehingga hari ini menyumbang kepada lebih 30% daripada Keluaran Dalam Negara Kasar atau KDNK. Kita berterima kasih kepada perancang awal ekonomi negara yang membuat penilaian betul dan tepat pada ketika itu. Penemuan minyak dan gas di pesisiran pantai negara pada dekad yang sama, telah menjana sumber kekayaan dan asas baru ekonomi dengan pembangunan industri berasaskan petrol dan petrokimia berpusat di Sarawak, Sabah, Pantai Timur Semenanjung, Johor dan Melaka. Pada dekad yang sama juga, negara memberi penekanan dan tumpuan yang besar pada kajian dan penyelidikan dalam industri minyak kelapa sawit dan berjaya menghasilkan industri minyak sawit terbesar dunia pada suatu ketika dahulu. Ini juga telah disentuh oleh Ke Bawah Duli Yang Maha Mulia Seri Paduka Baginda Yang di-Pertuan Agong. Dalam Titah Ucapan semalam, pada perkiraan Seri Paduka Baginda Yang di- Pertuan Agong, negara sepatutnya sudah menjana kekayaan yang berupaya menanggung seluruh rakyat dengan selesa. Ia sepatutnya berupaya menyediakan infrastruktur, prasarana, kemudahan dan perkhidmatan awam bertaraf dunia pertama kepada rakyatnya pada kadar tol, caj dan cukai yang munasabah dan berpatutan. Negara sepatutnya berupaya menyediakan kemudahan asas kesihatan dan pendidikan secara percuma. Dalam perumahan, negara sepatutnya menyediakan kemudahan yang berupaya dimiliki penduduk dalam usaha menggalakkan pemilikan rumah oleh rakyat. Secara teori, ekonomi kita sepatutnya berdaya menyediakan pendapatan yang baik kepada semua golongan berasaskan sumbangan produktif mereka dalam ekonomi. Dengan hasil bumi yang kaya, barangan komoditi yang pelbagai dan daya usaha gigih di kalangan penduduk, ekonomi kita sepatutnya cukup dan amat berjaya dan menduduki tangga ekonomi terbilang dunia. Namun demikian, rakyat kini kian terhimpit dengan peningkatan kos saraan hidup yang begitu ketara dengan inflasi yang tidak dapat dikawal termasuk keperluan asas isi rumah. Ini juga telah diperkatakan oleh Yang Amat Berhormat Perdana Menteri pagi tadi, apabila beliau membahas dan memberi jawapan tentang soalan saya tentang tender terbuka. Keluarga sederhana tertekan untuk memenuhi keperluan dan saraan hidup harian, kerana terpaksa membayar penggunaan kemudahan infrastruktur, pendidikan dan kesihatan. Ramai tidak dapat memenuhi tuntutan bayaran bulanan... Tuan Loke Siew Fook [Rasah]: [Bangun]. Tuan Yang di-Pertua: Yang Berhormat, Yang Berhormat Rasah minta laluan. Tuan Loke Siew Fook [Rasah]: Terima kasih Tuan Yang di-Pertua, Yang Berhormat minta laluan. Datin Seri Dr. Wan Azizah Wan Ismail [Permatang Pauh]: Silakan. Tuan Loke Siew Fook [Rasah]: Terima kasih Yang Berhormat Permatang Pauh. Saya tertarik dengan apa yang dikatakan oleh Yang Berhormat Permatang Pauh tadi, berkenaan soalan yang ditujukan kepada Yang Amat Berhormat Perdana Menteri pada pagi ini, mengenai dasar tender terbuka. Jawapan yang telah diberikan oleh Yang Amat Berhormat Perdana Menteri mengatakan bahawa 68% projek-projek awam diberikan secara.